# Mu Cassiopeiae

Mu Cassiopeiae (μ Cas / 30 Cassiopeiae / HD 6582 / HR 321) és un estel binari a la constel·lació de Cassiopea de magnitud aparent +5,12. Rep el nom de Marfak, que comparteix amb θ Cassiopeiae. S'hi troba relativament propera al sistema solar, a 24,6 anys llum de distància.
Un tret destacat de Mu Cassiopeiae és el seu gran moviment propi de 3,78 segons d'arc per any. La seva velocitat relativa respecte al Sol és de 167 km/s, deu vegades major que els valors habituals. La metal·licitat del sistema de només el 15% de la solar, i la baixa lluminositat de l'estel principal per al seu tipus espectral —un 44% de la del Sol—, permeten classificar al sistema com una subnana clàssica. Aquests estels formen part de l'halo galàctic que envolta el disc de la galàxia, i són estels molt antics de Població II. L'edat de Mu Cassiopeiae s'estima en 7.900 milions d'anys.
Mu Cassiopeiae A, de tipus espectral G5VIp, té una massa aproximada de 0,60 masses solars. La seva temperatura efectiva de 5.297 K i el seu radi de 0,79 radis solars —calculat a partir de la mesura directa del seu diàmetre angular— són comparables als d'estels de tipus K0V amb major metal·licitat com Alsafi (σ Draconis) o Gliese 75. Mu Cassiopeiae B és una nana vermella probablement de tipus M5 que s'hi mou en una òrbita excèntrica a una distància de l'estel A compresa entre 0,63 ua i 2,25 ua, emprant 21,75 anys a completar una volta. La seva lluminositat bolomètrica amb prou feines aconsegueix el 0,62% de la lluminositat solar.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 4-2001, pàg. 2148–2158. DOI: 10.1086/319956.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 9-2020. DOI: 10.3847/1538-3881/ABA592.
* ↑ Eva Gloria Villaver Sobrino «Metallicity of solar-type stars with debris discs and planets» (en anglès). Astronomy and Astrophysics, 25-04-2012, pàg. 40–40. DOI: 10.1051/0004-6361/201218800.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «30 Cas -- Star» (en anglès). SIMBAD (Centre de Dades astronòmiques d'Estrasburg). [Consulta: 9 maig 2021].
* 1 2 «MARFAK-WEST (Mu Cassiopeiae)» (en anglès). Stars. Jim Kaler. [Consulta: 9 maig 2021].
* 1 2 Mu Cassiopeiae (Solstation)
* ↑ Boyajian, Tabetha S.; McAlister, Harold A.; Baines, Ellyn K.; Gies, Douglas R.; Henry, Todd; Jao, Wei-Chun; O'Brien, David; Raghavan, Deepak; Touhami, Yamina; ten Brummelaar, Theo A.; Farrington, Chris; Goldfinger, P. J.; Sturmann, Laszlo; Sturmann, Judit; Turner, Nils H.; Ridgway, Stephen «Angular Diameters of the G Subdwarf μ Cassiopeiae A and the K Dwarfs σ Draconis and HR 511 from Interferometric Measurements with the CHARA Array». The Astrophysical Journal, 683, 1, 2008. pp. 424-432.